OpenLLM-France/wikimedia huggingface dataset:
# Reformuniversität

Reformuniversität (en alemany; lit. "universitat de reforma") és el nom que reben, en l'àmbit germanoparlant, aquelles universitats que intenten combinar diverses disciplines científiques, com ara les humanitats amb les ciències socials. La majoria es van fundar durant les dècades del 1960 i 1970. Aquesta connectivitat entre les diferents disciplines, sovint es reflecteix en l'arquitectura de la mateixa universitat, que no separa les facultats espacialment.

## Història

Ja a finals del segle XVII i a principis del XVIII comencen a aparèixer, com ara a Halle o a Göttingen, les primeres universitats d'aquest tipus, per tal de diferenciar-se dels models d'ensenyament tradicionals.

## Exemples actuals

* La Universitat de Bielefeld va ser fundada pel sociòleg Helmut Schelsky per permetre-hi el treball interdisciplinari. En l'arquitectura, l'estreta connexió entre els departaments s'expressa mitjançant una sala central que connecta amb totes les facultats.
* La Universitat de Constança es va fundar el 1966 com a Reformuniversität: no es van crear instituts, els departaments van ocupar el seu lloc per desenvolupar l'ensenyament a partir de la recerca. En comptes de facultats, hi ha tres seccions. Per poder superar millor els límits de les assignatures, es va adoptar el concepte de campus anglosaxó i es van centralitzar serveis com ara el menjador i la biblioteca.
* La Universitat d'Erfurt és una Reformuniversität d'humanitats amb un perfil de ciències culturals i socials.
* La Universitat Tècnica de Dortmund, fundada durant la reforma educativa de finals dels anys seixanta, també es descriu com a Reformuniversität.
* La Universitat Humboldt de Berlín ara també utilitza el terme, fent referència al seu pare fundador Wilhelm von Humboldt, que va intentar impartir una educació humanística als estudiants unint l'ensenyament amb la recerca.

## Referències

* ↑ Aus gutem Grund: Universität Erfurt, auf uni-erfurt.de, abgerufen am 30. August 2019

## Bibliografia

* Moritz Mälzer: Auf der Suche nach der neuen Universität. Die Entstehung der »Reformuniversitäten« Konstanz und Bielefeld in den 1960er Jahren. Göttingen 2016. ISBN 9783525368527.

## Enllaços externs

* Marc Reichwein: Diese Beton-Unis waren Deutschlands Aufbruchbuden, en: Die Welt, 7 d'agost de 2016.
# Campionat Europeu de Salts de 2015 – 10 metres plataforma sincronitzat femení

Campionat Europeu de Salts de 2015 :
| 1 m trampolí | Homes | | Dones |
| 3 m trampolí | Homes | | Dones |
| 10 m plataforma | Homes | | Dones |
| 3 m trampolí sincronitzat | Homes | | Dones |
| 10 m plataforma sincronitzat | Homes | | Dones |
| Equips | | Equips | |
La prova de 10 metres plataforma sincronitzat femení del Campionat Europeu de Salts de 2015 es va disputar a Rostock el dia 11 de juny.

## Resultats

* Finalista
| # | Saltador | País | Preliminar | Preliminar | Final | Final |
| # | Saltador | País | Puntuació | Posició | Puntuació | Posició |
| 01 | Julija Timoschinina Jekaterina Petuchowa | Rússia | 295,89 | 2 | 319,20 | 1 |
| 02 | Georgia Ward Robyn Birch | Regne Unit | 295,98 | 1 | 310,74 | 2 |
| 03 | Villo Kormos Zsófia Reisinger | Hongria | 268,56 | 3 | 291,72 | 3 |
| 4 | My Phan Maria Kurjo | Alemanya | 266,10 | 5 | 290,13 | 4 |
| 5 | Ganna Krasnoschlyk Wlada Tazenko | Ucraïna | 266,67 | 4 | 281,16 | 5 |

## Referències

* ↑ http://emrostock2015.microplustiming.com/index_web.php?s=Q2hlY2tKc29uVG9Mb2FkKCdBU0YnLCAnMDA1JywgJzAwMScsICcwMDEnLCAnJywgJycsICdXb21lbsKgLcKgUGlhdHRhZm9ybWEgU2luY3JvwqAtwqBFbGltaW5hdG9yaWUnLCAnV29tZW7CoC3CoFN5bmNocm9uaXNlZCBQbGF0Zm9ybcKgLcKgUHJlbGltaW5hcnknLCAnV29tZW7CoC3CoEhhdXQgVm9sIFN5bmNocm9uaXPDqMKgLcKgRWxpbWluYXRvaXJlcycpOw==&cat=&page=&spec=&bat=&td=CAL_CIS_DAY&hg=&descIT=V29tZW7CoC3CoFBpYXR0YWZvcm1hIFNpbmNyb8KgLcKgRWxpbWluYXRvcmll&descEN=V29tZW7CoC3CoFN5bmNocm9uaXNlZCBQbGF0Zm9ybcKgLcKgUHJlbGltaW5hcnk=&descFR=V29tZW7CoC3CoEhhdXQgVm9sIFN5bmNocm9uaXPDqMKgLcKgRWxpbWluYXRvaXJlcw
* ↑ http://emrostock2015.microplustiming.com/index_web.php?s=Q2hlY2tKc29uVG9Mb2FkKCdBU0YnLCAnMDA1JywgJzAwNScsICcwMDEnLCAnJywgJycsICdXb21lbiAtIFBpYXR0YWZvcm1hIFNpbmNybyAtIEZpbmFsZScsICdXb21lbiAtIFN5bmNocm9uaXNlZCBQbGF0Zm9ybSAtIEZpbmFsJywgJ1dvbWVuIC0gSGF1dCBWb2wgU3luY2hyb25pc8OoIC0gRmluYWxlJyk7&cat=ASM&page=002&spec=005&bat=001&td=CGR1&hg=&descIT=V29tZW4gLSBQaWF0dGFmb3JtYSBTaW5jcm8gLSBGaW5hbGU=&descEN=V29tZW4gLSBTeW5jaHJvbmlzZWQgUGxhdGZvcm0gLSBGaW5hbA==&descFR=V29tZW4gLSBIYXV0IFZvbCBTeW5jaHJvbmlzw6ggLSBGaW5hbGU
# Kasai

«Kasai» té aquests significats:
* Kasai (ciutat)
* Riu Kasai, riu a Angola i la República Democràtica del Congo
* Riu Kasai o Kangsabati, riu de Bengala Occidental afluent del Bhagirathi-Hooghly
* Regió de Kasai, regió a la República Democràtica del Congo
** Kasai Oriental
** Kasai Occidental
* Kasai del Sud, regió històrica i estat independent a començaments dels anys seixanta
* Kasai rex dinosaure propil de Kasai
# Ribera (geografia)

La ribera (ambient o vegetació ripari) en geografia és el territori de transició que limita amb una extensió d'aigua ja sigui fluvial, d'un llac o marina. Les riberes poden ser naturals o artificials.
En alguns casos s'hi fan boscos de ribera o boscos galeria associats a cursos fluvials.

## Tipologia

Les riberes són sensibles a l'erosió hídrica que pot ser exacerbada pel trànsit de vaixells, per l'ús d'herbicides, per l'acció d'espècies introduïdes i altres factors. Per aquest motiu les riberes de vegades s'estabilitzen artificialment.

## Ecologia

Les riberes són sistemes ecològics que són hàbitats per a espècies del medi aquàtic i espècies ripàries. En la natura fan la important missió de passadís biològic i de vegades de zona tampó (de canvis difícils) aquestes característiques es perden si s'artificialitzen el curs o els marges.
* Camí de ribera
* La ribera té la funció de passadís biològic i de refugi per les espècies.
* En els cursos d'aigua totalment artificialitzats no hi ha ribera.

## Bibliografia

* Anthony, Edward J. (2008) Shore Processes and their Palaeoenvironmental Applications Elsevier, Amsterdam, ISBN 978-0-08-055886-8
* Boaden, Patrick J. S. and Seed, Raymond (1985) An Introduction to Coastal Ecology Blackie, Glasgow, ISBN 978-0-412-01021-7
* Komar, P.D. (1996) The Budget of Littoral Sediments—Concepts and Applications Shore and Beach 64: 18–26.
* Stockdon, H.F., Sallenger, A.H., List, J.H., Holman, R.A. (2002) Estimation of shoreline position and change using airborne topographic lidar data Journal of Coastal Research 18 (3): 502–513.

## Enllaços externs

* «shore». A: The American Heritage Dictionary of the English Language. 4, 2000 [Consulta: 18 abril 2009].
* «shore». A: Merriam-Webster Online, 2009.
# Myrmica ademonia

Myrmica ademonia és una espècie de formiga de la subfamília dels mirmicins (Myrmicinae) descrita per Barry Bolton el 1995. S'ha vist que és la mateixa espècie que Kup havia classificat com a Myrmica aspersa el 1990.
Es localitza a Rússia.

## Bibliografia

* Bolton, B. 1995b. A new general catalogue of the ants of the world. Cambridge, Mass.: Harvard University Press, 504 pp. [Page 277:Replacement name for Myrmica aspersa]
* Kupyanskaya, A. N. 1990a. Ants of the Far Eastern USSR. Vladivostok: Akademiya Nauk SSSR, 258 pp. [Page 105: Junior primary homonym: worker, queen, male described]
# Dona amb galledes

Dona amb galledes (Woman with Pails: Dynamic Arrangement en anglès) és un quadre cubo-futurista pintat pel rus Kazimir Malèvitx i exposat al MoMA de Nova York. Tot i que el quadre està datat al revés de l'obra amb un 1912, l'obra va ser feta entre 1912 i 1913.

## Descripció i anàlisi

En aquesta composició, també deduïda de Fernand Léger (a través de Paul Cézanne, que creia que totes les formes de la natura poden ser reduïdes a l'esfera, el cilindre i el con), Malèvitx va fer un pas més cap a l'abstracció en dissecar la figura i el pla del quadre en una varietat de formes geomètriques entrellaçades. La figura segueix sent identificable, així com les galledes que porta; Malèvitx encara no ha decidit del tot abandonar la representació. La paleta comprèn en general colors freds, cominada per blaus i grisos, tot i els accents de vermell, groc i ocre afegits a la dinàmica visual de la composició, apropant-nos més, doncs, al sentiment que Malèvitx ens volia comunicar segons indica el títol. Els pocs elements figuratius que s'identifiquen, com ara la mà de la figura, semblen estar perduts en el remolí de formes completament abstractes que estructuren l'obra.

## Història

Malèvitx es va emportar aproximadament setanta obres, inclosa aquesta, de Sant Petersburg (llavors Leningrad) a Berlín el 1927, on l'obra va ser presentada al Große Berliner Austellung. Malèvitx va deizar aquests quadres i dibuixos a la cura d'un arquitecte alemany de nom Hugo Haering quan va tornar a Leningrad més tard el mateix any 1927. El 1930, Häring va transferir la col·lecció a l'atenció d'Alexander Dorner, director del Provinzialmuseum (o Lower Saxony State Museum) de Hannover. Malèvitx no va tornar mai a Alemanya a recollir les seves obres, i va morir a Leningrad el 1935 sense donar instruccions sobre la disposició de les seves obres. Dorner va exhibir el quadres fins que els nazis van aconseguir el poder el 1933, quan els va guardar en un magatzem per protegir-los d'una possible destrucció. El 1935, Alfred Barr, en nom del Museum of Modern Art, va comprar dos quadres i dos dibuixos a Dorner, que li va prestar també altres obres. Les obres van restar com a préstec a llarg termini al MoMA fins al 1963, quan van ser adquirits a la col·lecció. L'adquisició va ser confirmada el 1999, a través d'un tracte amb els hereus de Malèvitx i va ser possible gràcies al fons de Mrs. John Hay Whitney Bequest.

## Vegeu també

* L'esmolet

## Referències

* ↑ «Malevich» (en anglès). WikiArt. [Consulta: 5 juny 2015].
* 1 2 «Woman with Pails: Dynamic Arrangement» (en anglès). MoMA. [Consulta: 5 juny 2015].
* 1 2 «Kazimir Malevich Woman with Pails: Dynamic Arrangement» (en anglès). MoMA. [Consulta: 5 juny 2015].
* ↑ «Kasimir Malevich Artworks» (en anglès). The Art History. [Consulta: 5 juny 2015].
# Reedley

Reedley és una població del Comtat de Fresno a l'estat de Califòrnia (Estats Units d'Amèrica).

## Demografia

Segons el cens del 2007, Reedley tenia 25.909 habitants , 5.761 habitatges, i 4.643 famílies. La densitat de població era de 1.813,1 habitants/km².
Dels 5.761 habitatges en un 46,8% hi vivien nens de menys de 18 anys, en un 61,5% hi vivien parelles casades, en un 12,9% dones solteres, i en un 19,4% no eren unitats familiars. En el 15,8% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,53 i el nombre mitjà de persones que vivien en cada família era de 3,87.
Per edats la població es repartia de la següent manera: un 32,1% tenia menys de 18 anys, un 12,2% entre 18 i 24, un 29,1% entre 25 i 44, un 15,2% de 45 a 60 i un 11,3% 65 anys o més.
L'edat mediana era de 29 anys. Per cada 100 dones de 18 o més anys hi havia 104,6 homes.
La renda mediana per habitatge era de 34.682 $ i la renda mediana per família de 37.027 $. Els homes tenien una renda mediana de 30.048 $ mentre que les dones 25.495 $. La renda per capita de la població era de 12.096 $. Entorn del 18,5% de les famílies i el 23,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reedley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
* ↑ «Geographic Comparison Table- Reedley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Carl Ebner

Carl Ebner (Deggendorf, (Baviera), 6 de novembre, 1857 - idem. 30 de desembre, 1930), fou un compositor i violoncel·lista alemany.
Estudia a Múnic amb Joseph Werner. Fou músic de la cort, violoncel·lista, músic de cambra, virtuós de cambra, violoncel·lista, cantant popular, treballant a Múnic, Augsburg, Bayreuth, Halberstadt, Innsbruck, Karlsruhe, Nuremberg, Passau, Weimar, etc...

## Referències

* http://www.bmlo.lmu.de/e0024
# Euchondrus ramonensis

Euchondrus ramonensis és una espècie de gastròpode eupulmonat terrestre de la família Enidae endèmic d'Israel.

## Hàbitat

És terrestre.

## Distribució geogràfica

És un endemisme d'Israel.

## Referències

* ↑ Heller, J. (1996). "Euchondrus ramonensis." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]
* 1 2 Encyclopedia of Life (anglès)

## Enllaços externs

* uBio (anglès)
* Is the interspecific variation of body size of land snails correlated with rainfall in Israel and Palestine? (anglès)
# Ribera Ampla

La Ribera Ampla és un curs d'aigua de la Catalunya del Nord, a les comarques del Rosselló i del Vallespir, dins de la subcomarca dels Aspres. Discorre pels termes comunals de Prunet i Bellpuig, Calmella, Sant Marçal, Tellet, Montboló i Reiners. En el seu curs mitjà és termenal entre algunes d'aquestes comunes.
És un riu vallespirenc, de la conca del Tec, però amb la naixença al Rosselló a l'extrem oest del Rosselló, amb el seu naixement en ple Massís del Canigó, en els contraforts orientals del Canigó.

## Recorregut

Al llarg del seu recorregut forma un curs molt sinuós, essencialment de nord a sud, però en el terç final es decanta cap al sud-est per tal d'anar a cercar el Tec a Reiners.

## Principals afluents

No té cap afluent rellevant, fent excepció d'un munt de còrrecs del nord-est del Massís del Canigó: la major part dels termes que travessa o passa a ran, abans esmentats.

## Bibliografia

* Becat, Joan. «25 - Calmella i 89 - Montboló». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «126 - Prunet i Bellpuig, 131 - Reiners, 155 - Sant Marçal i 171- Tellet». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Calmella, Prunet i Bellpuig, Reiners, Sant Marçal i Tellet». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ «En el centre, la Ribera Ampla en els ortofotomapes de l'IGN». Arxivat de l'original el 2016-08-12. [Consulta: 19 juliol 2016].
* ↑ Becat 2015 1 i 2.
# Gora Alagordy

El Gora Alagordy és una muntanya de 4.622 metres d'altitud i una prominència de 2.480 m, situada a les muntanyes de Tarbagatay-Jungarskiy al massís del Tian Shan. Es troba a la frontera internacional entre el Kazakhstan i la Xina.

## Referències

* ↑ http://www.peakbagger.com/peak.aspx?pid=14080
* 1 2 "The Central Asian Republics: Ultra-Prominence Page". Peaklist.org. Retrieved 2014-05-26.

## Enllaços externs

* Mapa de localització
# Regiment de cavalleria Rafael Nebot

El Regiment de cavalleria Rafael Nebot fou una unitat militar de l'Exèrcit Regular de Catalunya durant la Guerra de Successió.

## Història

Rafael Nebot fou un dels primers catalans a donar suport a l'Arxiduc Carles d'Àustria, a qui va posar a disposició el seu regiment. Durant els primers anys de la Guerra de Successió Espanyola va col·laborar de forma decisiva a la insurrecció del València i Catalunya, sent ascendit a general de batalla l'any 1706.
Amb la retirada imperial bona part del regiment va marxar amb el coronel governador Diego Miñano i el tinent coronel Gaspar de Portolà i la companyia es va reduir a uns cent efectius: majoritàriament cavalleria aragonesa i fusellers. El 10 de juliol de 1713, després de la decisió de continuar la guerra, Nebot va marxar amb el que restava del regiment a aturar el lliurement de Tarragona als exèrcits de Felip V.
El 16 de juliol de 1713, les tropes de Rafael Nebot serien interceptades a Torredembarra. Durant el combat de Torredembarra les forces catalanes serien derrotades i el regiment de Rafael Nebot patiria greus baixes.
Després de la derrota, el 9 d'agost de 1713, tota la resta de les forces del regiment, uns 50 genets, s'unirien a l'Expedició del Braç Militar. Després del periple a través de Catalunya, els soldats serien abandonats amb la resta de forces a l'espantada d'Alella, el 5 d'octubre de 1713. Després d'aquest esdeveniment, amb Rafael Nebot detingut i enviat a Viena, el regiment va quedar, a la pràctica, desfet.

## Uniforme i equipament

L'uniforme del regiment de Rafael Nebot estava compost per una casaca blanca, gira blava, jupa blava o vermella, calces de pell girada, corbata blanca i botons o galons argentats. Colors de l'Arxiduc Carles d'Àustria, fons blanc i divisa blava, que es mantindrien durant la Guerra dels catalans. A partir del 22 d'agost una companyia s'armà amb sabres corbats o alfanges.

## Referències

* 1 2 «Regiment de cavalleria Rafael Nebot». Gran Enciclopèdia Catalana. Barcelona: Grup Enciclopèdia Catalana.
* 1 2 Hernàndez i Riart, 2014, p. 184.
* ↑ Hernàndez i Riart, 2014, p. 185.

## Bibliografia

* Hernàndez, F. Xavier; Riart, Francesc. Els exèrcits de Catalunya (1713-1714). Barcelona: Rafael Dalmau, Editor, 2007, p. 350. ISBN 978-84-232-0713-8.

## Vegeu també

* Batalla de Talamanca
* Revolta de les quinzenades
* Tractat d'Utrecht

## Enllaços externs

* Torredembarra esdevé un dels símbols de la Catalunya del 1714 (català)
# Carlos Sánchez García

Carlos Sánchez García (Madrid, 18 de gener de 1978) és un futbolista que actua com a porter. Va formar-se al planter del Reial Madrid i fou membre del primer equip, on va guanyar diversos títols. Malgrat això, va marxar a la Segona divisió per a disputar més partits. Actualment juga per al CE Castelló, amb el qual va guanyar el Trofeu Zamora de Segona divisió a la temporada 2007/08.

## Palmarés

* 1 Lliga de Campions: 2001/02 amb el Reial Madrid.
* 1 Copa Intercontinental: 2002 amb el Reial Madrid.
* 1 Supercopa d'Europa: 2002 amb el Reial Madrid.
* 1 Lliga: 2002/03 amb el Reial Madrid.
* 1 Supercopa d'Espanya: 2003 amb el Reial Madrid.
* 1 Trofeu Zamora de Segona divisió: 2007/08 amb el CE Castelló.

### Altres mèrits

* 1 Campionat de Segona divisió B Grup III: 2001/02 amb el Reial Madrid B.
# Reginald Aldworth Daly

Reginald Aldworth Daly (Napanee, Canadà, 1871 — Cambridge, Massachusetts, 1957) va ser un geòleg canadenc, professor a la Universitat Harvard.

## Referències

* ↑ «Reginald Aldworth Daly». Gran Enciclopèdia Catalana. Barcelona: Grup Enciclopèdia Catalana.
# Giovanni Del Rio

Giovanni Del Rio (Sindia, 12 de maig de 1925) és un polític sard. Llicenciat en jurisprudència, de ben jove va militar a la Democràcia Cristiana Italiana, adherit al corrent d'Amintore Fanfani.
A les eleccions regionals de Sardenya de 1953 fou escollit conseller regional per primer cop, i fou assessor regional de treball amb Luigi Crespellani i de transports, obres públiques, agricultura, ens locals, hisenda i indústria en altres governs. També ha estat president de Sardenya el 1967-1970 i el 1973-1976. El 1976 hagué de dimitir per haver estat escollit a la Cambra dels Diputats a les eleccions legislatives italianes de 1976, càrrec que va revalidar les eleccions legislatives italianes de 1979.
El 1982, però, tornà a ser conseller regionals, conseller d'estat i primer conseller i després president del Tribunal de Comptes, secció de control de Sardenya. El 1997 el posaren a pensions.
| Precedit per: Paolo Dettori | President de Sardenya 1967 - 1970 | Succeït per: Lucio Abis |
| Precedit per: Antonio Giagu De Martini | President de Sardenya 1973 - 1976 | Succeït per: Pietro Soddu |
# Vampire Weekend

Vampire Weekend és un grup de música que fa indie rock amb influències africanes, originari de Nova York i creat el febrer de 2006, que es va donar a conèixer mitjançant diversos blocs d'Internet.

## Història

Els seus membres es van conèixer a la Universitat de Colúmbia, on van fer una pel·lícula d'on van treure el nom del grup: Vampire Weekend (a la cançó "Walcott" en parlen).
El 2007, la seva cançó "Cape Cod Kwassa Kwassa" va acabar a la posició número 67 de la llista de les millors cançons anuals de la revista Rolling Stone
El 29 de gener de 2008 van debutar amb un àlbum homònim que va tenir molt d'èxit sobretot al Regne Unit i als Estats Units. Precedit per dos senzills, "Horchata" octubre de 2009 i "Cousins" desembre de 2009, l'11 de gener de 2010 van treure el segon disc al mercat, Contra.

## Discografia
### Àlbums d'estudi

| Any | Detalls de l'àlbum | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Certificats |
| Any | Detalls de l'àlbum | US | US Rock | US Indie | CAN | UK | UK Indie | SWE | AUS | IRE | Certificats |
| 2008 | Vampire Weekend Primer àlbum d'estudi Llançament: 29 de gener del 2008 Discogràfica: XL Recordings | 17 | 4 | 2 | — | 15 | 1 | 44 | 37 | 23 | UK: Disc d'or |
| 2010 | Contra Segon àlbum d'estudi Llançament: 11 de gener del 2010 Discogràfica: XL Recordings | 1 | 1 | 1 | 1 | 3 | 1 | 14 | 2 | 4 | |
| 2013 | Modern Vampires of the City Tercer àlbum d'estudi Llançament: 14 de maig del 2013 Discogràfica: XL Recordings | - | - | - | - | - | - | - | - | - | |
| "—" denota que no apareixen a les llistes ||||||||||||

### EPs

* Vampire Weekend (2007)
* The Kids Don't Stand A Chance (2008)
* The MySpace Transmissions (2008)

### Senzills

| Any | Senzill | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Àlbum |
| Any | Senzill | US | US Alt | US Pop | BEL | CAN | UK | UK Indie | Àlbum |
| 2007 | "Mansard Roof" | — | — | — | — | — | — | — | Vampire Weekend |
| 2008 | "A-Punk" | 106 | 25 | 91 | — | — | 55 | 17 | Vampire Weekend |
| 2008 | "Oxford Comma" | — | — | — | — | — | 38 | — | Vampire Weekend |
| 2008 | "Cape Cod Kwassa Kwassa" | — | — | — | — | — | 178 | — | Vampire Weekend |
| 2009 | "Cousins" | — | — | — | 24 | — | 39 | 3 | Contra |
| 2010 | "Horchata" | 102 | 26 | 22 | — | 69 | — | — | Contra |
| 2010 | "White Sky" | — | — | — | — | — | — | — | Contra |
| "—" denota que no apareixen a les llistes ||||||||||

## Referències

* ↑ «The 100 Best Songs of 2007» (en anglès). Revista Rolling Stone, 27-12-2007. Arxivat de l'original el 24 de març 2010. [Consulta: 2 abril 2010].

## Enllaços externs

* Pàgina oficial del grup
* Myspace del grup
# Karen (cràter)

Karen és un cràter d'impacte en el planeta Venus de 10,5 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1997.

## Referències

* ↑ «Karen». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus